Glicerīnaldehīds
Glicerīnaldehīds (2,3-dihidroksipropanāls, HOCH2-CHOH-CHO) ir aldehīdspirts, ogļhidrāts, kas satur 3 oglekļa atomus (trioze). Tā ir vienkāršākā aldoze. Tas ir salda, kristāliska viela, kas ir ogļhidrātu vielmaiņas starpprodukts. Glicerīnaldehīdam ir iespējami 2 optiskie izomēri, un tas ir viena no vienkāršākajām vielām ar optiskajiem izomēriem. Glicerīnaldehīdu var iegūt, oksidējot glicerīnu.